ไปถอนฟันมาได้5วันแล้วค่ะ กินชาเย็นแล้วแผลเป็นสีเหลืองค้ะจากสีเขียวอันตรายไหมค้ะ เพราะตรงนั้นเเปรงกันไม่ได้ด้วยค้ะ
สวัสดีค่ะ หลังการถอนฟัน จะเกิดรอยช้ำ หรือแผลฟกช้ำได้ ซึ่งเกิดจากการฉีกขาดของหลอดเลือดเล็กๆ ในชั้นเนื้อเยื่อใต้เยื่อบุช่องปาก และมีเลือดออกในชั้นดังกล่าว และเกิดเป็นสีแดงขึ้นในวันแรก ซึ่งในเวลาต่อมา สีแดงจะหลายเป็นสีม่วงน้ำเงิน แล้วจะค่อยๆ กลายเป็นสีเขียวและกลายเป็นสีเหลืองหรือน้ำตาล แล้วจะหายไปภายใน 1-2 สัปดาห์ ดังนั้น สีเหลืองที่เห็นกลายจากสีเขียวบริเวณแผลที่ถอนฟัน จึงน่าจะเป็นสีของแผลฟกช้ำได้ หากไม่ได้มีอาการปวดต่อเนื่อง ก็ไม่ได้ผิดปกติหรืออันตรายอะไรค่ะ ส่วนชาเย็นที่ทานไปนั้น ก็ไม่น่ามีผลต่อสีของแผลค่ะส่วนการแปรงฟันนั้น สามารถแปรงได้แล้ว เพราะผ่านมา 5 วันแล้ว เพียงแต่ยังไม่ควรใช้แปรงถูไปที่บริเวณแผลค่ะ หากผ่านไปเกิน 1 สัปดาห์ และแผลหายสนิทดี สีของแผลเหมือนกับสรเหงือกข้างเคียง ก็สามารถแปรงแผลที่หายแล้วได้ค่ะ นอกจากนี้ ก็อย่าลืมใช้ไหมขัดฟันอย่างน้อยวันละ 1 ครั้งด้วยค่ะ